अब मामून कैंट के बाहर सैनिक-पब्लिक स्टैंड पर रुकेंगे ऑटो
व्यापारमंडल मामून एवं सेना के सहयोग से मामून में निर्मित किए गए सैनिक-पब्लिक आॅटो स्टैंड का एडम कमांडर कर्नल विजीत तोमर ने शुभारंभ किया। एडम कमांडर विजीत तोमर ने कहा कि सेना केवल देश की सुरक्षा के लिए तत्पर रहती है, बल्कि देश के नागरिकों के सहयोग के लिए भी वचनबद्ध है। व्यापार मंडल मामून के अध्यक्ष संजीव महाजन ने कहा कि इससे व्यापारियों बाजार में काम करने वाले वर्करों के अलावा आर्मी जवानों को भी काफी फायदा मिलेगा।
उन्होंने बताया कि मामून बाजार को मॉडल बाजार बनाने के लिए व्यापार मंडल मामून को सेना की तरफ से हमेशा सहयोग मिलता आया है। चाहे यह सफाई अभियान के लिए हो या लाइट एवं पानी की सुविधा का हो। इस अवसर पर मामून आॅटो एसोसिएशन अध्यक्ष लक्की एवं व्यापार मंडल मामून के अध्यक्ष संजीव महाजन की ओर से इस सराहनीय कार्य के लिए एडम कमांडर कर्नल विजीत तोमर को सम्मान चिन्ह भेंट कर सम्मानित किया गया। इस अवसर पर सुनील महाजन, दलबीर सिंह, मनजीत गिल, शिंदा, मनजीत बाली, गुरदीप सिंह, सोहन लाल, गुरप्रीत घई, नरेश, सुभाष, प्रदीप, विजय शर्मा, कर्ण, मनोहर, दीपक, सुरजीत, मोहिन्द्र, विजय, रणजीत, रमेश, राकेश, नरेश, अजय, हरप्रीत, विनय, स्वर्ण सिंह, सरवन कुमार, मैडम अंजू, निखिल, रोशन, प्रेम पाल, जोगिन्द्र सिंह, मन्नू, अमित अग्रवाल, विनोद महाजन उपस्थित थे।
bho_Deva hin_Deva hin_Deva